Osnovna škola Šime Budinića Zadar

Put Šimunova 4

# PISANA PRIPRAVA ZA IZVOĐENJE NASTAVNOG SATA

Priroda i društvo

Antonia Bajlo, učitelj savjetnik

razred: 2.d

**NASTAVNA JEDINICA:** ***Moje mjesto*** – obrada novih nastavnih sadržaja (jedan školski sat)

**CILJ SATA:** Upoznati posebitosti svoga mjesta.

**ISHODI UČENJA:**

PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.;

PID OŠ B.2.4. Učenik se snalazi u prostoru, izrađuje, analizira i provjerava skicu kretanja.;

PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.

PID OŠ A.B.C.D. 2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija.

**RAZRADA ISHODA:**

PID OŠ A.2.3. Opisuje što čini mjesto u kojemu živi te gdje se što nalazi i kako je organizirano.

PID OŠ AB.2.4. Opisuje objekte i dijelove prirode prema kojima se snalazi u prostoru.

PID OŠ C.2.1. Opisuje i postavlja pitanja povezana s povijesnom, kulturnom i prirodnom baštinom svoga mjesta.

PID OŠ A.B.C.D.2.1. Objašnjava uočeno, iskustveno doživljeno ili istraženo. Uočava probleme i predlaže rješenja.

**MEĐUPREDMETNA TEMA:**

goo C.1.1. Sudjeluje u zajedničkom radu u razredu.

z B.1.2.B Razlikuje osnovne emocije i razvija empatiju.

odr A.1.1. Prepoznaje svoje mjesto i povezanost s drugima u zajednici.

pod C.1.1. Prepoznaje važnost ljudskog rada i stvaranja dobara za osiguranje sredstava za život pojedinca i dobrobit zajednice.

**MEĐUPREDMETNA POVEZANOST:**

Hrvatski jezik; Glazbena kultura; Sat razrednika; Matematika; Tjelesna i zdravstvena kultura

**VREDNOVANJE:**

Vrednovanje za učenje: Učiteljica osigurava učenicima opisnu povratnu informaciju i prijedloge za unapređivanje učenja tijekom odgovaranja na pitanja, rješavanja radne bilježnice i izvršavanja postavljenih zadataka.

Vrednovanje kao učenje: Potraga za blagom; obilazak kulturno povijesnih znamenitosti grada Zadra; vršnjačko vrednovanje uradaka u skupini.

Vrednovanje naučenog: /

**METODE UČENJE I POUČAVANJA:** metoda razgovora, metoda usmenog izlaganja, metoda demonstracije, metoda čitanja i pisanja

**NASTAVNA SREDSTVA I POMAGALA:** udžbenik, radna bilježnica, radni pribor i materijal za istraživačko učenje

**MJESTO IZVOĐENJA:** učionica

**TIJEK NASTAVNOG SATA**

**1.UVODNI DIO SATA**

*Motivacija*

Učenici kroz igru asocijacija dolaze do rješenja pod kojim se krije naslov nastavne jedinice.



*Najava cilja sata*

Danas ćemo upoznati svoje mjesto i naučiti što se sve u mjestu nalazi. Učenici zapisuju naslov u pisanku.

**2. GLAVNI DIO SATA**

*Spoznavanje novih nastavnih sadržaja*

Promatramo fotografije u udžbeniku i razgovaramo o istima.

*Što ima svako mjesto? Što se nalazi u središtu mjesta/na trgu? Koje su važne ustanove u mjestu? Tko radi u njima? Zašto ulice imaju imena? Zašto zgrade imaju brojeve? S koje su strane parni, a s koje neparni brojevi zgrada?*

Čitamo tekst u udžbeniku te izdvajamo bitno.

Slijedi sažimanje pročitanog spoznajnog sadržaja i zapisivanje u pisanke.

**3. ZAVRŠNI DIO SATA**

*Ponavljanje*

Učenici rješavaju nastavni listić te vrednuju svoje znanje kroz listić za samoprocjenu.

 

*Domaća zadaća*

Učenicima je zadatak riješiti radnu bilježnicu.

**PLAN PLOČE**

*Moje mjesto*

 **TRG**

─ središte svakog mjesta

─ može biti gradski ili seoski trg

**ULICE**

─ ulice nose različita imena

─ kuće ili zgrade imaju brojeve

─ parni kućni brojevi se nalaze na desnoj strani ulice, a neparni na lijevoj strani

─ na trgu se kućni brojevi označavaju kružno, u smjeru kazaljke na satu

**VAŽNE USTANOVE**

─ škola

─ dom zdravlja

─ pošta

─trgovine

─ banka

─ policijska postaja

─ vatrogasna postaja